નડિયાદ નજીક આવેલા કેરીઆવીના વતની જિજ્ઞેશભાઇ સંજયભાઇ પટેલ (ઉ. 26) તથા વસોના પલાણાના વતની રાજેશભાઇ મુકેશભાઇ પટેલ હાલ રોજગાર અર્થે આફ્રિકામાં છે. આફ્રિકાવેલા સુપરમાર્કેટમાં આવેલા સ્ટોરમાં આ બંન્ને યુવકો કામ કરે છે. ગઇરાત્રે 7.30ના સુમારે આ બંન્ને યુવકો સ્ટોર પર નોકરી પતાવ્યા બાદ પોતાના ઘેર ગયા હતા, ત્યારે તેમના ઘર નજીક કેટલાક ઇસમો લૂંટ કરવાના ઇરાદે ઘસી આવ્યા હતા અને તેમના પર જીવલેણ હુમલો કર્યો હતો. આફ્રિકામાં કેન્યા પાસે આવેલા મીંગોરી ટાઉનમા બનેલી આ ઘટનામાં સદનસીબે બન્ને યુવકો બચી ગયા હતા. પણ ઇજા પહોંચી હતી. જેમાં જિજ્ઞેશભાઇને માથાના ભાગે તથા રાજેશભાઇને ખભા પર ઇજા પહોંચી હતી. જેઓના ઓપરેશન કરવામાં આવ્યા હતા.